د.لاڤە دارا علی - پسپۆری نەخۆشی یە دەروونی یەکان
یەکێک لەفانەبەڕێزەکان پرسیاری کردبوو کەمنداڵەکەی ماوەیەکە هەڵسوکەتی گۆڕاوە کەئایا هۆکارەکەی چی بێت؟؟؟
هیوادارین ئەم پۆستە وەڵامی ئەو پرسیارەبداتەوە. منداڵان وەک گەورەکان هەست بە دڵەڕاوکێ و نیگەرانی دەکەن، بەڵام خاڵی جیاواز بریتی یە لەچۆنییەتی دەربڕینی هەست و سۆزەکان، منداڵان توانای دەربڕینی نیگەرانی یەکانیان نی یە بەشێوەیەکی ڕاشکاو هەربۆیە تاکە ڕێگە کەباوان بتوانن لەنیگەرانی یەکانی منداڵەکانیان تێبگەن بریتی یە لەسەرنجدانی هەڵسوکەوت و ڕەفتارەکان. دەتوانین گۆڕانکاری لەهەڵسوکەوتەکان بەچەند خاڵێک بخەینەڕوو کە زۆربەی جار منداڵان دڵەڕاوکێ و نیگەرانی یەکانیان پێ دەردەبڕن.
١.توڕەیی:
هەست کردن بەترس، سترێس یان بەرهەڵستی بەسە بۆ چالاک کردنی میکانیزمی هەڵهاتن - جەنگاندن کەوا لەمنداڵەکەت دەکات توڕەبێت.
٢.تێکچونی خشتەی خەو:
درەنگ خەولێکەوتن یان هەرنەخەوتن یەکێکە لەنیشانە سەرەکییەکان.
٣.بەرەنگاربونەوەو عینادی:
منداڵەکە توانای دەربڕینی نی یە چی ئەگوزەرێت، زۆر ئاسانە عینادی و بێگوێی و بەرەنگاربوونەوەی منداڵ بەلاساری لێکبدرێتەوە لەجیاتی ئەوەی وەک هەوڵێک بۆ کۆنتڕۆڵ کردنی بارودۆخێک کەوالەمنداڵەکە دەکات هەست بەدڵەڕاوکێ و نیگەرانی بکات.
٤.ئاوێزە:
مەبەستمان لێرە ئەوەیە هەروەک چۆن ئاوێزە کاتێک ڕووناکی دەکەوێتە سەر بەخێرایی ڕووناکی یەکە دەداتەوە هەمان شت لەمنداڵان ڕوو دەدات تەنانەت لەگەورەشدا وایە ، هەرقسەیەک یان بچوکترین سەرنج دەبێتە هۆی تەقینەوەی منداڵەکەو توڕەیی و هەڵچونی.
٥.کەمی تەرکیز:
ئەومنداڵانەی دڵەڕاوکێیان هەیە مێشکیان سەرقاڵە بە نیگەرانەیی یەکانیانەوە هەربۆیە تەرکیزیان کەم دەبێتەوە.
٦.خۆبەدوورگرتن:
ئەومنداڵانەی خۆیان بەدوورئەگرن لە چەند کەسێکی تایبەت یان شوێن یان ئەرکێکی تایبەت زۆربەی جار کۆتایی یان پێ دێت بە خۆبەدوورگرتن لەهەمووشتێکی تر.
٧.ڕەشبینی:
ئەوانەی هەست بەدڵەڕاوکێ و نیگەرانی دەکەن زۆر زیاتر ڕەشبینن و بیرۆکەی نەرێنی دێت بەخەیاڵیاندا لەچاوکەسانی ئاسایی هەروەک گەورە.
٨.خۆسەرقاڵکردن بەشتی بێ سودو بێ کەڵک بۆ ڕاکردن لەبەرپرسیارییەتی بەجێ هێنانی ئەوئەرکانەی پێیان ڕاسپێردراوە چونکە هەست بەنیگەرانی ئەکات نەوەکو سەرکەوتوو نەبێت لەئەرکەکە.